# name
L'activitat humana accelera l'evolució de les espècies

# metadata.dc.description.abstract[].value
Un dels aspectes més importants en biologia de la conservació és anticipar fins a quin punt les espècies es podran adaptar amb prou rapidesa als canvis que s'estan produint en el clima, deguts, en bona part o en la seva totalitat, a l'activitat humana. Per ser consistents, aquestes adaptacions han de comportar canvis evolutius permanents que tinguin una base genètica. ¿Amb quina rapidesa estan evolucionant les poblacions naturals de mamífers i d'ocells? Aquesta és la pregunta que s'han plantejat el biòleg Timothée Bonnet i els seus col·laboradors, una quarantena de científiques i científics de més d'una vintena d'universitats i centres de recerca d'arreu del món. La conclusió a què han arribat, que s'acaba de publicar a la revista Science, és que la taxa d'evolució adaptativa de les espècies analitzades és gairebé el doble de la que fins ara s'havia pressuposat, però tanmateix pot no ser suficient per garantir la seva supervivència en els hàbitats que ocupen actualment.

# metadata.dc.rights[].value
(c) Edició de Premsa Periòdica Ara, 2022

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
L'activitat humana accelera l'evolució de les espècies